Anexa nr. 1 la Regulament

**Categorii de vehicule supuse înregistrării**

(1).-Categoriile de vehicule supuse înregistrării la nivelul primăriilor comunelor, a orașelor, a municipiilor și a sectoarelor municipiului București sunt următoarele:

a) **troleibuzele**, potrivit Reglementărilor privind omologarea de tip și eliberarea cărții de identitate a vehiculelor rutiere, precum și omologarea de tip a produselor utilizate la acestea - RNTR 2, aprobate prin Ordinul ministrului transporturilor, infrastructurii și comunicațiilor nr. 2.224/2020;

b) **mopedele** din categoriile **Lle - B și L2e,** precum și **cvadriciclurile** ușoare din categoria **L6**, potrivit prevederilor Regulamentului (UE) nr. 168/2013 al Parlamentului European și al Consiliului din 15 ianuarie 2013 privind omologarea și supravegherea pieței pentru vehiculele cu două sau trei roți și pentru cvadricicluri;

c) **tractoarele agricole sau forestiere** din categoriile **T și C**, potrivit prevederilor Regulamentului (UE) nr. 167/2013 al Parlamentului European și al Consiliului din 5 februarie 2013 privind omologarea și supravegherea pieței pentru vehiculele agricole și forestiere;

d) **remorcile și semiremorcile** **destinate a fi tractate de tractoarele agricole sau forestiere din categoria R,** potrivit prevederilor Regulamentului (UE) nr. 167/2013 al Parlamentului European și al Consiliului din 5 februarie 2013;

e) **utilajele tractate interschimbabile agricole sau forestiere din categoria S,** potrivit prevederilor Regulamentului (UE) nr. 167/2013 al Parlamentului European și al Consiliului din 5 februarie 2013;

f) **vehiculele destinate efectuării de servicii ori lucrări**, denumite **mașini autopropulsate**, precum și vehiculele lente, potrivit prevederilor Ordonanței de urgență a Guvernului nr. 195/2002, republicată, cu modificările și completările ulterioare;

g) vehiculele care se deplasează pe șine, denumite **tramvaie**, potrivit prevederilor Ordonanței de urgență a Guvernului nr. 195/2002, republicată, cu modificările și completările ulterioare;

h) **vehiculele cu tracțiune animală**, potrivit prevederilor Ordonanței de urgență a Guvernului nr. 195/2002, republicată, cu modificările și completările ulterioare.

***(2).-Vehiculele prevăzute la alin. (1) lit. a) - e) pot fi înregistrate la nivelul primăriilor comunelor, a orașelor, a municipiilor și a sectoarelor municipiului București numai dacă Regia Autonomă "Registrul Auto Român" a emis cartea de identitate a vehiculului pentru acestea.***

***(3).-Vehiculele prevăzute la alin. (1) lit. f) pot fi înregistrate la nivelul primăriilor comunelor, a orașelor, a municipiilor și a sectoarelor municipiului București numai dacă Regia Autonomă "Registrul Auto Român” a emis atestatul tehnic pentru acestea.***